turjo4nis/wikipedia-bn-dump-20250701 huggingface dataset:
কোড়া

কোড়া (বৈজ্ঞানিক নাম: Gallicrex cinerea) Rallidae (রেলিডাই) গোত্র বা পরিবারের অন্তর্গত Gallicrex (গ্যালিক্রেক্স) গণের একমাত্র সদস্য। কোড়ার বৈজ্ঞানিক নামের অর্থ ছাইরঙা মুরগিছানার মত দেখতে ঝিল্লি (ল্যাটিন: gallus = মুরগিছানা, crex = ঝিল্লি, cinereus = ছাইরঙা)। সারা পৃথিবীতে এক বিশাল এলাকা জুড়ে এদের আবাস, প্রায় ৯৯ লাখ ৯০ হাজার বর্গ কিলোমিটার।

দক্ষিণ এশিয়ার বাংলাদেশ, ভারত, পাকিস্তান, শ্রীলঙ্কা থেকে শুরু করে চীনের দক্ষিণাংশ, জাপান, ফিলিপাইন, ইন্দোনেশিয়া প্রমূখ দেশসমূহে কোড়া দেখা যায়। মূলত মাংস ও ডিমের জন্য এটি শিকারে পরিণত হয়। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে ‌এসে পৌঁছায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

কোড়া-ডাহুক গোষ্ঠীর অন্যতম সদস্য কোড়া পাখির প্রায় ১০-১২টি প্রজাতি বাংলাদেশের মোটামুটি সকল অঞ্চলেই পাওয়া যায়। কোড়া বর্ষাকালে বাংলাদেশের মাঠে-ঘাটে, বিশেষ করে ধান খেতের পানিতে প্রচুর দেখা যায়।
বাংলাদেশের বন্যপ্রাণী আইনে এ প্রজাতিটি সংরক্ষিত।

বিবরণ 
বর্ষা-শরতই কোড়াদের বাসা বাঁধার মৌসুম, ডিম-ছানা তোলার মৌসুম। এ সময় আনন্দে ডাকে পুরুষ কোড়া। নিজের রাজত্বের ঘোষণা দিতেও ডাকে। ডাহুক ও পোষা পাতি ঘুঘু দিয়ে যেমন বুনো ডাহুক-ঘুঘু শিকার করা হতো এককালে, পোষা কোড়া দিয়েও তা-ই করা হতো। দৈহিক কাঠামো সমান্তরাল প্রকৃতির। ফলে, কোন কারণে বিপদ টের পেলে খুব দ্রুত নল-খাগড়া, ঝোপ-ঝাড়ের ভিতর দিয়ে পালিয়ে যায় ও আত্মরক্ষা করে।

পুরুষ কোড়া লম্বায় ৪৩ সেন্টিমিটার (১৭ ইঞ্চি)। ওজন গড়পড়তা ৪৭৬-৬৫০ গ্রাম (১.০৫-১.৪ পাউন্ড) হয়। পক্ষান্তরে স্ত্রীজাতীয় কোড়া পুরুষের তুলনায় দৈর্ঘ্য এবং ওজনে কম হয়। এটি দৈর্ঘ্যে ৩৬ সেন্টিমিটার (১৪ ইঞ্চি) হয়ে থাকে এবং ওজন গড়পড়তা ২৯৮-৪৩৪ গ্রাম (১০.৫-১৫.৩ আউন্স) হয়। এদের অন্যতম বৈশিষ্ট্য হচ্ছে লম্বা পা ও খাটো আকৃতির লেজ। কোড়ার মূল খাদ্য বিভিন্ন বীজ, পোকা-পতঙ্গ, কচি ঘাসের ডগা, ছোট মাছ ইত্যাদি।

স্বভাব 
কোড়া কিছুটা লাজুক প্রকৃতির ও আড়ালে-আবডালে থাকতে ভালবাসে। কিন্তু তাদেরকে কখনো কখনো উন্মুক্ত অঞ্চলে দেখা যায়। ডাকপ্রিয় পাখি হিসেবে এদের পরিচিতি রয়েছে। বিশেষ করে উষা ও গোধূলীলগ্নে এরা খাবারের সন্ধানে ডেকে চলে।
পুরুষ কোড়ার ডাক চালাচালি—সেটা প্রতিপক্ষকে হুঁশিয়ার করে দেয়ার জন্য। পোষা কোড়াদের সামনে আয়না ধরলে প্রতিপক্ষ ভেবে দারুণভাবে খেপে যেতে পারে। এদের ছোট বাচ্চারাও দেখতে খুব সুন্দর। দুটো বুনো পুরুষ কোড়ার লড়াইও দারুণ উপভোগ্য দৃশ্য। লড়াইরত দুটি পাখিকেই ধরে ফেলা সম্ভব।

প্রজনন 
প্রজনন মৌসুমে বাদামি রঙের পুরুষ পাখিটির রং হয়ে যায় চমৎকার কালো, কপালে মুকুটের মতো থাকে আলতা রঙের বর্ম, পা থাকে লালচে-ধূসর, ঠোঁট টকটকে হলুদ। এ সময় এরা দাপটের সঙ্গে হাঁটে—দাপটের সঙ্গে ডাকে। হয়ে পড়ে দারুণ লড়াকু। দেখতেও এ সময় মনে হয় কালো রঙের একটি পোষা মোরগ। ধানগাছ বা ঘাস দিয়ে ধানখেত বা বিল-হাওরের ঘাসবনে বেশ বড়সড় বাসা করে। ছয় থেকে আটটি ডিম পাড়ে। ফোটে ১৬ দিনে।

গ্যালারী চিত্র

তথ্যসূত্র 

জলচর পাখি
এশিয়ার পাখি
বাংলাদেশের পাখি
ভারতের পাখি
জাপানের পাখি
রেলিডি
১৭৮৯-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
ল্যান্থানাইড

ল্যান্থানাইড বা ল্যান্থানয়েড (IUPAC নামকরণ) হল ১৫টি ধাতব মৌলিক পদার্থের সমন্বয়ে গঠিত পর্যায় সারণির একটি বিশেষ শ্রেণী। ৫৭ থেকে ৭১ পারমাণবিক সংখ্যা বিশিষ্ট মৌলগুলো এই শ্রেণীর অন্তর্ভুক্ত। এই শ্রেণীর প্রথম মৌলটি হল ল্যান্থানাম এবং শেষ মৌলটি হল লুটেসিয়াম। 

প্রায় সম-ধর্মী ধাতু স্ক্যানডিয়াম এবং ইট্রিয়াম সহ এই ১৫টি ল্যান্থানাইড শ্রেণীর মৌল, বিরল মৃত্তিকা ধাতু নামে পরিচিত।

ল্যান্থানাইড শ্রেণীর মৌলগুলো সম্পর্কে আলোচনার জন্য অনেক সময় Ln চিহ্নটি ব্যবহার করা হয়। ল্যান্থানাইড শ্রেণীতে একটি বাদে অন্য ১৪টি মৌল ফ-ব্লকের অন্তর্গত। লুটেসিয়ামের 4F শক্তিস্তটি ইলেকট্রনে পূর্ণ হওয়ায় এটিকে ডি-ব্লক মৌল বলা হয়ে থাকে। তবে এর রাসায়নিক বৈশিষ্টগুলো ল্যান্থানাইড শ্রেণীর অপর মৌলগুলোর সাথে অধিক সামঞ্জস্যপূর্ণ হওয়ার লুটেসিয়ামকে এই শ্রেণীতে অন্তর্ভুক্ত করা হয়েছে।

* Between initial [Xe] and final 6s2 electronic shells

রসায়ন এবং যৌগসমূহ

ভৌত বৈশিষ্ট

ব্যবহারিক দিকসমূহ

আরও দেখুন 
 অ্যাক্টিনাইড
 তৃতীয় শ্রেণীর মৌল
 Lanthanide contraction
 Rare earth element

তথ্যসূত্র

বহিঃসংযোগ 
 lanthanide Sparkle Model, used in the computational chemistry of lanthanide complexes
 USGS Rare Earths Statistics and Information 
 Ana de Bettencourt-Dias: Chemistry of the lanthanides and lanthanide-containing materials

পর্যায় সারণি

মৌলিক পদার্থের দল
বেঙ্গল নেটিভ ইনফ্যান্ট্রির ৪৯তম রেজিমেন্ট

বেঙ্গল নেটিভ ইনফ্যান্ট্রি ১৮৫৭ সালের ভারতীয় বিদ্রোহের পূর্বে ইস্ট ইন্ডিয়া কোম্পানির বেঙ্গল আর্মি সংগঠনের অংশ ছিল।

পদাতিক রেজিমেন্ট তাদের অস্তিত্বের সময়কালে ঘন ঘন সংখ্যা পরিবর্তন প্রত্যক্ষ করে। ব্রিটিশ ও প্রেসিডেন্সি সেনাবাহিনীর রেজিমেন্টের ঐতিহ্যগত গঠন একটি শ্রেণিবিন্যাস দ্বারা হয়েছিল যেখানে "১ম রেজিমেন্ট" ছিল সবচেয়ে পুরানো ও সবচেয়ে কম সংখ্যককে দেওয়া হয়। ১৭৬৪ সালে বেঙ্গল নেটিভ ইনফ্যান্ট্রি রেজিমেন্টগুলো তাদের ক্যাপ্টেনদের জ্যেষ্ঠতার ক্রম অনুসারে সংখ্যা পরিবর্তন করা হয়।

১৮৫৭ সালের ভারতীয় বিদ্রোহে বেঙ্গল নেটিভ ইনফ্যান্ট্রি রেজিমেন্টের অধিকাংশই বিদ্রোহ করেছিল।

কালানুক্রম 
 ১৮০৪: ১৭৯৬ সালে পুনর্গঠনের পর বেঙ্গল নেটিভ ইনফ্যান্ট্রির ১ম ব্যাটালিয়নের ২৫তম রেজিমেন্ট হিসাবে উত্থান হয় যখন পূর্ববর্তী ২৫ তম ২য় ব্যাটালিয়ন ২য় রেজিমেন্ট হয়।
 ১৮২৪: প্রথম ব্যাটালিয়ন মেজর জে টডের অধীনে বেঙ্গল নেটিভ ইনফ্যান্ট্রির ৪৯তম রেজিমেন্টে পরিণত হয়।
 ১৮৫৭: ১৩ মে তারিখে মিয়া মীরকে নিরস্ত্র করা হয়।

তথ্যসূত্র

১৮৫৭ সালে ভারতের বিদ্রোহ
বেঙ্গল প্রেসিডেন্সি
দশম শ্রেণীর মৌল

দশম শ্রেনীর মৌল বলতে পর্যায় সারণির ১০ম শ্রেণীর অধিনে রয়েছে এমন মৌলগুলোকে বুঝানো হয়ে থাকে। এই গ্রুপে নিকেল (Ni), প্যালাডিয়াম (Pd), প্লাটিনাম (Pt), ডার্মস্টেটিয়াম (Ds) ইত্যাদি ডি-ব্লকের অবস্থান্তর ধাতু রয়েছে। ডি ব্লকের মৌলগুলোর আইসোটোপ সাধারণত তেজষ্ক্রিয় হয়ে থাকে এবং মৌলগুলোর হাফ লাইফও অনেক কম হয়ে থাকে। এই মৌলগুলো প্রকৃতিতে পাওয়া যায় না সাধারণত কৃত্রিমভাবে বিজ্ঞানাগারে তৈরী করা হয়।

অন্যান্য শ্রেণীর মৌলসহূহের মত এই গ্রুপের মৌলগুলোও তাদের ইলেকট্রন বিন্যাসে পরিবর্তনের সাথে সাথে তাদের বৈশিষ্টসমূহের ক্রম পরিবর্তন লক্ষ্য করা যায়।

রসায়ন

বৈশিষ্ট সমূহ

প্রাপ্তি

উৎপাদন

ব্যবহারিক দিক

জৈব বৈশিষ্ট

আরও দেখুন

তথ্যসূত্র

বহিঃসংযোগ 

পর্যায় সারণি
মৌলিক পদার্থের দল
পর্যায় সারণির গ্রুপ
পরম মান

গণিতশাস্ত্রে কোন বাস্তব সংখ্যা a এর 'পরম মান' বা মডুলাস (প্রতীক: |a|) বলতে সংখ্যাটির শুধু সাংখ্যিক মানকে বোঝায়। অর্থাৎ +১০ এর পরম মান ১০ আবার -১০ এর পরম মানও ১০। কোন সংখ্যার পরম মানকে সংখ্যারেখায় মূলবিন্দু থেকে সংখ্যাটির দূরত্ব হিসেবে চিন্তা করা যায়।

সংজ্ঞা ও বৈশিষ্ট্যসমূহ 
যেকোন বাস্তব সংখ্যা a এর পরম মানকে |a| দ্বারা চিহ্নিত করা হয় এবং নিম্নোক্ত ভাবে সংজ্ঞায়িত করা হয়। 

উপর্যুক্ত সংজ্ঞা থেকে দেখা যায় a এর পরম মান সবসময়ই ধনাত্বক হবে কখনোই ঋণাত্বক হতে পারবে না। যেহেতু + বা - চিহ্ন বর্জিত বর্গমূলচিহ্ন শুধু ধনাত্বক বর্গমূলকে নির্দেশ করে সুতরাং
{|
|-
| style="width: 250px" | 
|}
যা কোথাও কোথাও পরম মানের সংজ্ঞা হিসেবে ব্যবহৃত হয়।

পরম মানের নিম্নোক্ত ৪টি মৌলিক বিধি রয়েছে:
{|
|-
| style="width: 250px" |

|-
|
|-
|
|-
|
|}
আরও কিছু গুরুত্বপূর্ণ বিধিসমূহ:
{|
|-
| style="width:250px" |
|-
| style="width:250px" |
|-
|
|-
|
|-
|
|-
|
|}
অসমতা সংক্রান্ত আর দুটি মৌলিক বিধি:

এই সম্পর্ক গুলো পরম মান সংক্রান্ত অসমতা সমাধানে ব্যবহার করা যায়। উদাহরণ স্বরুপ:

{|
|-
|
|
|-
|
|
|}

জটিল সংখ্যার পরম মান 

কোন জটিল সংখ্যা

যেখানে x ও y হল বাস্তব সংখ্যা, তার পরম মান |z| হল

যখন z কে পোলার ফরমে প্রকাশ করা হয়

যেখানে r ≥ 0 এবং θ বাস্তব, তখন z এর পরম মান

তথ্যসূত্র 

গণিত
প্রাথমিক বিশেষ ফাংশন
বিশেষ ফাংশন
বাস্তব সংখ্যা
জ্যাক এফ্রন

জাকারি ডাভিড অ্যালেক্সান্দার "জ্যাক" এফ্রন ()(জন্ম: ১৮ই অক্টোবর, ১৯৮৭) হচ্ছেন একজন আমেরিকান অভিনেতা এবং গায়ক। ২০০০ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন। এ ছারা তিনি ১৭ এগাইন, মি অ্যান্ড অরসন ওয়েলস, চার্লি সেন্ট ক্লউদ, নিউ ইয়ারস ইভ এবং দ্যা লাকি অন চলচ্চিত্রে অভিনয় করেছেন।

২০০৭ সালের দিকে রোলিং স্টোন জাককে "পোষ্টার বয় ফর টুইনিবুপারস" হিশাবে ঘোষণা দেন অ্যান্ড।

প্রাথমিক জীবন এবং শিক্ষা 
এফ্রন শান লুইস অবিসপো, ক্যালিফোর্নিয়া শহরে জন্ম গ্রহণ করেন এবং পরে তিনি এরয়ও গ্র্যান্ড, ক্যালিফোর্নিয়া শহরে চলে যান। আফ্রনের বাবা পাওয়ার স্টেশনের ইলেক্ট্রিক্যাল ইঞ্জিনিয়ার ছিলেন এবং তার মা, স্টারলা বাস্কেট, সেই পাওয়ার স্টেশনের সচিব ছিলেন। এফ্রনের একজন ছোট ভাই আছে, দাইলান। এফ্রনের অনুযায়ী তারা স্বাভাবিক জীবন কাটাতেন। তিনি একজন অজ্ঞাবাদী, এবং কখনই ধার্মিক ছিলেন না। এফ্রনের পদবি হচ্ছে "এফ্রন", এর মানে হচ্ছে লাক্র।

তথ্যসূত্র 
২০০২ সালে এফ্রন

বহিঃসংযোগ 

 
 
 Zac Efron at TV Guide

১৯৮৭-এ জন্ম
জীবিত ব্যক্তি
ক্যালিফোর্নিয়ার অভিনেতা
মার্কিন অজ্ঞেয়বাদী
মার্কিন শিশু সঙ্গীতশিল্পী
মার্কিন চলচ্চিত্র অভিনেতা
ইহুদি বংশোদ্ভূত মার্কিন মানুষ
মার্কিন টেলিভিশন অভিনেতা
এরয়ও গ্র্যান্ড, ক্যালিফোর্নিয়া
প্যাসিফিক কানসাভাটরি অব দ্য পারফর্মিং আর্টসের প্রক্তন ছাত্র
শান লুইস অবিসপো, ক্যালিফোর্নিয়ার মানুষ
২১শ শতাব্দীর মার্কিন অভিনেতা
মার্কিন গায়ক
২১শ শতাব্দীর মার্কিন সঙ্গীতশিল্পী
ক্যালিফোর্নিয়ার সঙ্গীতশিল্পী
অস্ট্রেলিয়ায় মার্কিন অভিবাসী
ইহুদি বংশোদ্ভূত মার্কিন ব্যক্তি
মার্কিন শিশু অভিনেতা
মার্কিন কণ্ঠাভিনেতা
ডেটাইম এমি পুরস্কার বিজয়ী
ইহুদি অজ্ঞেয়বাদী
নিম্ফিয়া পিউবেসেন্স

নিম্ফিয়া পিউবেসেন্স (; বৈজ্ঞানিক নাম: Nymphaea pubescens) শাপলাজাতীয় পুষ্প বৃক্ষ পরিবারের এক ধরনের প্রজাতিবিশেষ। এ প্রজাতিরও কয়েকটি পৃথক প্রতিশব্দ রয়েছে। তন্মধ্যে সাধারণ নাম হিসেবে রয়েছে Nymphaea rubra। এটি লাল রঙের হয়ে থাকে যা বাণিজ্যিকভাবে লাল শাপলা নামে পরিচিত। এ প্রজাতিরও বেগুনী রঙের গোলাকৃতি পাতা রয়েছে।

অ্যাকোয়ারিয়ামে রাখার জন্য খুব জনপ্রিয় একটি উদ্ভিদ হিসেবে শাপলার বাণিজ্যধর্মী ব্যবহার রয়েছে। এ প্রজাতির উদ্ভিদের জলের নিচের পাতাগুলো দেখতে খুবই নয়ন মনোহর। তাই অ্যাকোয়ারিস্টগণ প্রায়শঃই এর পাতাগুলো ছেঁটে ফেলেন এবং উদ্ভিদটিকে পরিপূর্ণভাবে উপ-জলজ উদ্ভিদে রূপান্তর করতে সক্ষমতা প্রদর্শন করেন।

বিবরণ 
প্রাকৃতিক পরিবেশ ও চাষাবাদ - উভয়ভাবেই এ শাপলা উৎপাদিত হয়। অম্লক্ষারবিহীন জলেই এটি ভাল জন্মে। তবে ১৫° সেলসিয়াস তাপমাত্রার নিচে এটি জন্মে না। জলজ উদ্ভিদ হিসেবে এটির শিকড় পানিতে কাদার নিচে প্রবেশ করে। শাপলা ফুল সরাসরি কাণ্ড ও মূলের সাথে যুক্ত থাকে। মূল যুক্ত থাকে মাটির সঙ্গে এবং পাতা পানির উপর ভেসে থাকে। কিছু পাতা পানির নিচে থাকে। মূল থেকেই নতুন পাতার জন্ম নেয়। পাতাগুলো গোল এবং সবুজ রঙের হয় কিন্তু নিচের দিকে কালচে রঙের হয়ে থাকে। ভাসমান পাতাগুলোর চারদিক ধারালো হয়। কাগজের ন্যায় হালকা পাতাগুলোর আকার ১৫ থেকে ২৬ সেন্টিমিটার এবং এদের ব্যাপ্তি প্রায় ০.৯ থেকে ১.৮ মি। ফুলগুলো যখন পূর্ণাঙ্গভাবে বিকশিত হয়, তখন এর ব্যাস প্রায় ১৫ সে.মি হয়। শাপলা ফুল দিনের বেলায় সঙ্কুচিত হয় এবং রাতে পূর্ণাঙ্গভাবে ফুঁটে। ন্যমফাইয়া পিউবসেন্স’র ভিন্নতাজনিত ও সঙ্করায়ণের ফলে এদের রঙ সাদা থেকে গোলাপী, পটলবর্ণ, বেগুনী, ফিকে লাল হয়ে থাকে।

প্রাপ্তিস্থান 
এ প্রজাতির উদ্ভিদকে বাংলা ভাষায় শাপলা, হিন্দিতে কোকা এবং সংস্কৃত ভাষায় কুমুদা নামে ডাকা হয়ে থাকে। এটি স্বল্প গভীর জলের হ্রদ ও পুকুরে জন্মে। নাতিশীতোষ্ণ ও গ্রীষ্মমণ্ডলীয় এলাকা হিসেবে বাংলাদেশ, ভারত, পাকিস্তান, শ্রীলঙ্কা, চীনের ইউনান প্রদেশ, তাইওয়ান, ফিলিপাইন, কম্বোডিয়া, লাওস, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া প্রভৃতি দেশে দেখতে পাওয়া যায়।

এছাড়াও উত্তর-পূর্বাঞ্চলীয় অস্ট্রেলিয়া এবং পাপুয়া নিউগিনিতেও নিম্ফিয়া পিউবেসেন্সের সন্ধান পাওয়া গেছে।

তথ্যসূত্র

বহিঃসংযোগ 

 Banglapedia
 Studies on Nymphaea species in Bangladesh
 Sorting Nymphaea names
 Nymphaea pubescens - Pictures
 Flora of China 6: 116–118. 2001 - Nymphaea 睡莲属

পিউবেসেন্স
ভারতের উদ্ভিদ
থাইল্যান্ডের উদ্ভিদ
মিয়ানমারের উদ্ভিদ
লাওসের উদ্ভিদকুল
ফিলিপাইনের উদ্ভিদ
মালয়েশিয়ার উদ্ভিদ
ইন্দোনেশিয়ার উদ্ভিদ
ক্রান্তীয় এশিয়ার উদ্ভিদ
চীনের উদ্ভিদ
অস্ট্রেলিয়ার উদ্ভিদ
জাতীয় ফুল

জাতীয় ফুল () কোনো একটি নির্দিষ্ট দেশের উদ্ভিদের ফুলের প্রতীক যা ঐ দেশের স্বতন্ত্র ভৌগোলিক আয়তন ও পরিচিতি বহন করে। কোনো কোনো দেশে জাতীয় ফুলকে দেশব্যাপী পরিচিতি রয়েছে, আবার কোনো বিভাগ কিংবা উপ-বিভাগেরও প্রতীকি পরিচিতি বহন করে থাকে। বিভিন্ন মানদন্ডে জাতীয় ফুলের মর্যাদা প্রদান করা হয়ে থাকে। সরকারি সিদ্ধান্ত কিংবা অনানুষ্ঠানিকভাবে জনগণের মতামতের প্রেক্ষিতে জাতীয় ফুল হিসেবে কোনো একটি জনপ্রিয় ও অতি পরিচিত ফুলকে নির্ধারণ করা হয়। বিশেষ ধরনের ফুলকে জাতীয় ফুলের মর্যাদা প্রদানের ক্ষেত্রে অস্ট্রেলিয়া এবং কানাডা মুখ্য ভূমিকা পালন করেছে। তবে মার্কিন যুক্তরাষ্ট্রে রাষ্ট্রীয় ফুলের চেয়ে রাজ্য কর্তৃক নির্ধারিত ফুলই বেশি ব্যবহৃত হয়।

দেশভিত্তিক জাতীয় ফুল 
 বাংলাদেশ - শাপলা
 ভারত - পদ্ম
 যুক্তরাষ্ট্র, ইরাক, বুলগেরিয়া, চেক প্রজাতন্ত্র, লুক্সেমবার্গ, মালদ্বীপ, ইংল্যান্ড - গোলাপ
 ইথিওপিয়া, কাজাখস্তান - লিলি
 সিরিয়া, তিউনিসিয়া - জুঁই
 আফগানিস্তান, তুরস্ক - টিউলিপ

তথ্যসূত্র

বহিঃসংযোগ 
 Plantlife County flowers page
 BBC coverage of the county flowers competition
 Provincial Floral Emblems of Canada 
 National Flowers 
 List Of National Flowers by Country 

ফুল
জাতীয় প্রতীক
সংস্কৃতিতে ফুল
উপাত্তগতভাবে অপ্রতুল

উপাত্তগতভাবে অপ্রতুল আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে উপাত্তগতভাবে অপ্রতুল শ্রেণীর অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। উপাত্তগতভাবে অপ্রতুল শ্রেণীটি প্রকৃতপক্ষে বিপদগ্রস্ততার কোন সূচক নয়। কোন জীবকে এই শ্রেণীতে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়।

উপাত্তগতভাবে অপ্রতুল শ্রেণীর জীবদের খুব সতর্কতার বাছাই করা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়।

কয়েকটি উপাত্তগতভাবে অপ্রতুল শ্রেণীভুক্ত প্রজাতি

তথ্যসূত্র

বহিঃসংযোগ 
 আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকাভুক্ত প্রজাতিসমূহের তালিকা।

উপাত্তগতভাবে অপ্রতুল প্রজাতি
সংরক্ষণের অবস্থা অনুযায়ী জীবকুল
আইইউসিএন লাল তালিকা
আইইউসিএন লাল তালিকার অপ্রতুল-তথ্য প্রজাতি
স্টেফানি রাইস

স্টেফানি লুইসা রাইস ()(জন্ম:১৭ জুন ১৯৮৮) একজন অস্ট্রেলীয় মহিলা সাতারু। তিনি ২০০৮ সালের বেইজিং অলিম্পিকে তিনটি স্বর্ণ পদক লাভ করেন। তিনি অস্ট্রেলিয়ার ব্রিজবেনের সাতারু। তিনি ২০০৯ সালের অস্ট্রেলিয়ার সরকারের পদক অডার অব অস্ট্রেলিয়া লাভ করেন।

তথ্যসূত্র

বহিঃসংযোগ 

 
 2005 media guide to swimming event (page 39) Hanson Sport
 

১৯৮৮-এ জন্ম
জীবিত ব্যক্তি
ব্রিসবেনের মহিলাক্রীড়াবিদ
কমনওয়েলথ গেমসে স্বর্ণপদক বিজয়ী অস্ট্রেলীয়
অস্ট্রেলিয়ান মহিলা সাঁতারু
অস্ট্রেলীয় মহিলা বাটারফ্লাই সাঁতারু
মহিলা মিশ্রিত সাঁতারু
মহিলা ফ্রিস্টাইল সাঁতারু
২০০৬-এর কমনওয়েলথ গেমসের সাঁতারু
সাঁতারে প্রাক্তন বিশ্বের রেকর্ড ধারক
সাঁতারে বিশ্ব জলক্রীড়া চ্যাম্পিয়নশীপ পদকপ্রাপ্ত ব্যক্তি
অলিম্পিকে অস্ট্রেলিয়ার জন্য স্বর্ণপদক প্রাপক
অস্ট্রেলিয়ার অলিম্পিক সাঁতারু
২০০৮ গ্রীষ্মকালীন অলিম্পিকের সাঁতারু
২০১২ গ্রীষ্মকালীন অলিম্পিকের সাঁতারু
বছর অনুযায়ী অস্ট্রেলিয়ান সাঁতারু
সাঁতারে অলিম্পিক পদক বিজয়ী
অস্ট্রেলীয় মহিলা ফ্রিস্টাইল সাঁতারু
কুইন্সল্যান্ডের মহিলা ক্রীড়াবিদ
সাঁতারে সাবেক বিশ্বরেকর্ডধারী
অলিম্পিক স্বর্ণপদক বিজয়ী অস্ট্রেলীয়
অস্ট্রেলিয়ার মেডেল অব দি অর্ডার গ্রহীতা
সাঁতারে বিশ্ব সাঁতার প্রতিযোগিতার পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
অলিম্পিকের সাঁতারে স্বর্ণপদক বিজয়ী
স্পোর্ট অস্ট্রেলিয়া হল অব ফেমে প্রবেশকারী
বিপদগ্রস্ত প্রজাতি

যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে বিপদগ্রস্ত প্রজাতি হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল:

 মহাবিপন্ন
 বিপন্ন
 সংকটাপন্ন

পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়।

বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়।

গ্রন্থপঞ্জি 
 Sharrock, S. and Jones, M. 2009. Conserving Europe's threatened plants Botanic Gardens Conservation International (BGCI).

তথ্যসূত্র

বিপদগ্রস্ত প্রজাতি
সংরক্ষণের অবস্থা অনুযায়ী জীবকুল
আইইউসিএন লাল তালিকা
পরিবেশ সংরক্ষণ
ভারতীয় কৃষ্ণসার

ভারতীয় কৃষ্ণসার  বা কৃষ্ণশার (বৈজ্ঞানিক নাম: Antilope cervicapra) এন্টিলোপ গণের অন্তর্ভুক্ত এক প্রকার হরিণবিশেষ। প্রধানত ভারতের পশ্চিমাঞ্চলে এদের আবাসস্থল। এছাড়াও, পাকিস্তানের কিছু অংশসহ নেপালে এদেরকে দেখা যায়। পূর্ব পাঞ্জাবের আঞ্চলিক প্রাণী হিসেবে কৃষ্ণসার একটি স্বীকৃত প্রাণী। এদেরকে কৃষ্ণমৃগ ও সারঙ্গ নামেও জানা যায়।

বৈশিষ্ট্যাবলী 
পুরুষ ও স্ত্রীজাতীয় ভারতীয় কৃষ্ণসারের দেহকাঠামোর মধ্যে ব্যাপক পার্থক্য লক্ষ্য করা যায়। পুরুষ ভারতীয় কৃষ্ণসার ঘন বাদামী, কালো এবং সাদা রঙের হয়ে থাকে। এদের পেঁচানো শিং রয়েছে। অন্যদিকে স্ত্রীজাতীয়ের কোন শিং নেই এবং ফন রঙের অধিকারী। কব হরিণের সাথে ভারতীয় কৃষ্ণসারের বেশ মিল রয়েছে। এদের দেহের দৈর্ঘ্য: ১০০-১৫০ সেন্টিমিটার (৩.৩-৪.৯ ফুট); কাঁধের দৈর্ঘ্য: ৬০-৮৫ সে.মি (২-২.৭৯ ফুট); লেজের দৈর্ঘ্য: ১০-১৭ সে.মি. (৩.৯-৬.৭ ইঞ্চি) এবং ওজন: ২৫-৩৫ কেজি (৫৫-৭৭ পাউন্ড) হয়ে থাকে।

আবাসস্থল 
পূর্বে উত্তর-পূর্বাংশ ছাড়া ভারতের সর্বত্র কৃষ্ণসার ব্যাপক সংখ্যায় বাস করতো। কিন্তু বর্তমানে এদের সংখ্যা দ্রুত কমে যাওয়ায় শুধুমাত্র মহারাষ্ট্র, উড়িষ্যা, পাঞ্জাব, রাজস্থান, হরিয়ানা, গুজরাত, অন্ধ্রপ্রদেশ, তামিলনাড়ু এবং কর্ণাটকে দেখতে পাওয়া যায়। এছাড়াও মধ্য ভারতে ক্ষুদ্র সংখ্যায় কৃষ্ণসার রয়েছে।

নেপালের বর্দিয়া জাতীয় উদ্যানের দক্ষিণে কৃষ্ণসার সংরক্ষণ এলাকায় সর্বশেষ জরীপ কার্য্য পরিচালিত হয়। ২০০৮ সালের ঐ জরীপে কৃষ্ণসারের সংখ্যা ১৮৪টি উল্লেখ করা হয়।

জীববৈচিত্র্য সংরক্ষণ 
সাধারণতঃ উন্মুক্ত সমান্তরাল স্থানে দলবদ্ধ হয়ে থাকতে এরা পছন্দ করতে ভালবাসে। একটি প্রভাববিস্তারকারী পুরুষজাতীয় ভারতীয় কৃষ্ণসারের নিয়ন্ত্রণে থেকে ১৫ থেকে ২০টি স্ত্রীজাতীয় কৃষ্ণসার একত্রে থাকে। এরা খুবই দ্রুত চলে। তাদের গতিবেগ ঘণ্টায়  রেকর্ড করা হয়েছে। তাদের মূল খাদক হিসেবে ভারতীয় চিতা বর্তমানে বিলুপ্ত হয়ে গেছে। বর্তমানে নেকড়ে বাঘ ও বন্য কুকুরের কবলে পড়ে শিকারে পরিণত হয়ে থাকে।

ভারতীয় কৃষ্ণসার প্রধানত ঘাস খেয়ে জীবনধারণ করে। এছাড়াও, বিভিন্ন ধরনের বীজ, ফুল এবং ফল সহায়ক খাদ্য হিসেবে গ্রহণ করে। তাদের সর্বোচ্চ জীবনকাল ১৬ বছর এবং গড় আয়ু ১২ বছর।

ভারতীয় কৃষ্ণসার তার মাংস ও চামড়ার কারণে মানুষের শিকারে পরিণত হয়। ভারতীয় আইন অনুযায়ী পশু শিকার নিষিদ্ধ হলেও মাঝে মধ্যে এ বিপন্ন প্রাণী হত্যার ঘটনা ঘটে। এছাড়াও, জনসংখ্যাধিক্যজনিত কারণে বন বিলুপ্ত হচ্ছে। গৃহপালিত প্রাণীকে বনে ঘাস গ্রহণের লক্ষ্যে পাঠানোয় রোগ ছড়িয়ে তাদের মাঝে সংক্রমিত হচ্ছে।

চিত্রশালা

তথ্যসূত্র

বহিঃসংযোগ 

 Images of Blackbuck 

মুক্ত হরিণবিশেষ
এশিয়ার স্তন্যপায়ী
রাজস্থানের ফ্লোরা এবং প্রাণীজগৎ
ভারতের স্তন্যপায়ী
নেপালের স্তন্যপায়ী
পাকিস্তানের স্তন্যপায়ী
ইউরেশিয়ার প্রাণীজগৎ
১৭৫৮-এ বর্ণিত স্তন্যপায়ী
তরকির রয়েল রেজিমেন্ট
দক্ষিণ এশিয়ার প্রাণিকুল
কার্ল লিনিয়াস কর্তৃক নামকরণকৃত ট্যাক্সা
হরিয়ানার প্রতীক
লস প্রেমিওস

লস প্রেমিওস বা বিজয়ী প্রখ্যাত আর্জেন্টাইন সাহিত্যিক হুলিও কোর্তাজারের একটি জনপ্রিয় উপন্যাস। মূল উপন্যাসটি স্প্যানিশ ভাষায় ১৯৬০ সালে প্রথম প্রকাশিত হয়। পরবর্তীতে উপন্যাসটি এলাইন কেরিগান কর্তৃক ইংরেজিতে অনূদিত হয়।

কাহিনী সংক্ষেপ 

বুয়েনোস আইরেস শহরের বিভিন্ন পেশার কয়েকজন মানুষ একটা লটারি জেতে। পুরস্কার হিসেবে তারা একটা রহস্যময় বিলাসবহুল জাহাজে ভ্রমণের সুযোগ পায়। তারা কীভাবে, কোথায় যাচ্ছে সে ব্যাপারে তাদেরকে বিন্দুমাত্র ধারণা দেওয়া হয় না। রাতের আঁধারে এক জনপ্রিয় কাফে থেকে তাদের সবাইকে তুলে নেওয়া হয় সেই জাহাজে। অজানার উদ্দেশ্যে রহস্যময় যাত্রা শুরু হয়। যাত্রীরা প্রথম ধাক্কাটা পায় জাহাজ থামার কয়েক ঘণ্টার মধ্যে। তাদের জানানো হয়, জাহাজের ক্রুদের মধ্যে এক মারাত্মক রোগ ছড়িয়ে পড়েছে। রোগ ছড়িয়ে পড়ার দোহাই দিয়ে যাত্রীদের একটা আলাদা কামরায় বন্দী করে রাখা হয়। সময়ের সাথে সাথে তাদের মধ্যে সন্দেহ আর অবিশ্বাস মাথাচাড়া দিয়ে ওঠে। অনিশ্চয়তার মধ্যে তাদের অতীত আর ভবিষ্যৎ নিয়ে কথা বলে সময় কাটাতে থাকে লটারি বিজয়ীরা। তাদের জীবনের সমস্ত গোপন ঘটনা আর ইচ্ছেগুলো একে অপরের সাথে লেনদেন করে তারা।

বন্দী যাত্রীদের মধ্যে খুব কম সময়ে দুটো দলের সৃষ্টি হয়। একদল চায়- ক্রুদের সাথে সংঘাতের মাধ্যমে মুক্তি, আরেকদল তাদের বন্দী অবস্থা মেনে নেয়। দুই দল এক অবশ্যম্ভাবী আর অর্থহীন সংঘাতে মেতে ওঠে।

১৯৬০-এর উপন্যাস
আর্জেন্টিনার উপন্যাস
হুলিও কোর্তাজারের উপন্যাস
বুয়েনস এয়ারেসের সেট উপন্যাস
স্প্যানিয় উপন্যাস
ফিনাল দেল হুয়েগো

ফিনাল দেল হুয়েগো () বা খেলা শেষে প্রখ্যাত আর্জেন্টাইন সাহিত্যিক হুলিও কোর্তাজারের একটি ছোটগল্প সংকলন। মোট ১৮টি ছোটগল্পকে জটিলতার ভিত্তিতে তিনটি আলাদা খণ্ডে বিভক্ত করা হয়েছে এই সংকলনটিতে।

গল্পসমূহ

১ 

 কন্তিনুইদাদ দে লস পার্কেস (Continuidad de los Parques)
 নো সে কুল্পে নাদিয়ে (No se culpe nadie)
 এল রিও (El Río)
 লস বেনেনোস (Los Venenos)
 লা পুয়ের্তা কন্দেনাদা (La Puerta Condenada)
 লাস মেনাদেস (Las Ménades)

২ 

 এল ইদোলো দে লাস সিক্লাদাস (El Ídolo de las Cícladas)
 উনা ফ্লোর আমারিইয়া (Una Flor Amarilla)
 সব্রেমেসা (Sobremesa)
 লা বান্দা (La Banda)
 লস আমিগোস (Los Amigos)
 এল মোবিল (El Móvil)
 তোরিতো (Torito)

৩ 

 রেলাতো কন উন ফন্দো দে আগুয়া (Relato con un Fondo de Agua)
 দেসপুয়েস দেল আলমুয়েরজো (Después del Almuerzo)
 আজোলোতি (Axolotl) 
 লা নচে বোকা আররিবা (La Noche Boca Arriba) 
 ফিনাল দেল হুয়েগো (Final del Juego)

বহিঃসংযোগ 
 Artículo de Santiago Juan-Navarro sobre “Continuidad de los parques”, স্প্যানিশ ভাষায় গ্রন্থের সমালোচনা।

১৯৫৬-এর ছোট গল্প সংগ্রহ
হুলিও কোর্তাজারের ছোট গল্প সংগ্রহ
পোস্টআধুনিক বই
আর্জেন্টিনার উপন্যাস
স্প্যানিশ উপন্যাস
প্রণালি

প্রণালি হলো দুটি নদী বা সমুদ্রের সংযোগকারী সংকীর্ণ জলপ্রবাহ বা ধারা।

পরিভাষা 
সাধারণত চ্যানেল, নালা, সমুদ্রপথ এইগুলো প্রণালির সমার্থক হিসেবে ব্যবহার করা হয় কিন্তু অনেক ক্ষেত্রেই এইগুলো ভিন্ন অর্থ প্রকাশ করে। অর্থনৈতিকভাবে অনেক প্রণালিই গুরুত্বপূর্ণ। প্রণালি গুরুত্বপূর্ণ সামুদ্রিক পথ হিসেবে ব্যবহৃত হতে পারে এবং এই পর্যন্ত প্রণালি দখলের জন্য অনেক যুদ্ধ সংঘটিত হয়েছে।

অনেক কৃত্রিম চ্যানেল স্থলভাগের উপর নির্মিত হয়েছে দুটি জলাধারকে সংযোগ করার জন্য যা খাল নামে পরিচিত, যেমন সুয়েজ খাল। যদিও নদী এবং খাল দুটি হ্রদ অথবা একটি হ্রদ এবং একটি সাগরকে সংযোগ করে, যা প্রণালির সংজ্ঞার সাথে অনেকাংশেই মিলে যায়। কিন্তু প্রণালির সাথে নদী এবং খালের যথেষ্ট পার্থক্য রয়েছে। প্রণালি সাধারণত অনেক বড় এবং বেশি সামুদ্রিক বৈশিষ্ট্যের ক্ষেত্রে ব্যবহৃত হয়। কিছু ব্যতিক্রমও আছে, যেখানে প্রণালিকে খাল নামে ডাকা হচ্ছে যেমন, পিয়ার্স খাল।

কিছু বিখ্যাত প্রণালি 
 জিব্রাল্টার প্রণালি (১৪.৩ কি.মি.): ভূমধ্যসাগর ও আটলান্টিক মহাসাগরকে সংযোজনকারী একমাত্র প্রাকৃতিক পথ
 হরমুজ প্রণালি: পারস্য উপসাগর ও ওমান উপসাগরকে যুক্ত করেছে
 মালাক্কা প্রণালি: মালয় উপদ্বীপ এবং সুমাত্রাকে পৃথক করেছে; যুক্ত করেছে ভারত মহাসাগর ও দক্ষিণ চীন সাগরকে
 ডোভার প্রণালি (৩৪ কি.মি.): ইংল্যান্ড ও ফ্রান্সকে পৃথক করেছে এবং ইংলিশ চ্যানেলের মাধ্যমে উত্তর মহাসাগরের সাথে যুক্ত হয়েছে
 ম্যাজেলান প্রণালি (২ কি.মি.): আটলান্টিক মহাসাগর ও প্রশান্ত মহাসাগরকে যুক্ত করেছে এবং দক্ষিণ আমেরিকার মূল ভূখণ্ড থেকে তিয়ের্‌রা দেল ফুয়েগোকে পৃথক করেছে
 বেরিং প্রণালি (৮৫ কি.মি.): উত্তর মহাসাগর ও প্রশান্ত মহাসাগরকে যুক্ত করেছে; আলাস্কা ও সাইবেরিয়াকে পৃথক করেছে
 পক প্রণালি: তামিলনাড়ু ও শ্রীলঙ্কাকে পৃথক করেছে।
 ডেনমার্ক প্রণালি: উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। 
 হাডসন প্রণালি: কানাডাতে অবস্থিত একটি সমুদ্রপ্রণালি যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে।
 ফ্লোরিডা প্রণালি:
 বিগ্‌ল প্রণালি:
 বাব এল মান্দেব: লোহিত সাগর ও এডেন উপসাগরকে যুক্ত করেছে।

আরও দেখুন
প্রণালিসমূহের তালিকা

তথ্যসূত্র 

 
উপকূলবর্তী এবং মহাসাগরীয় ল্যান্ডফর্ম
জল সংস্থা
উপকূলীয় ও মহাসামুদ্রিক ভূমিরূপ
জলরাশি
প্রণালি